अमेरिका की तालिबान के साथ शांतिवार्ता जारी  
अमेरिकी रक्षा मंत्री रॉबर्ट गेट्स ने पुष्टि की है कि अमेरिका और कुछ अन्य देश अफ़गानिस्तान में तालिबान के साथ बातचीत कर रहे हैं।
अमेरिकी रक्षा मंत्री रॉबर्ट गेट्स ने इस बात की पुष्टि की है कि अमेरिका और कुछ अन्य देश अफ़गानिस्तान में तालिबान के साथ बातचीत कर रहे हैं। गेट्स ने रविवार को एक इंटरव्यू में कहा कि शुरुआती बातचीत अमेरिकी विदेश विभाग कर रहा है।  इससे पहले शनिवार को अफ़गानिस्तान के राष्ट्रपति हामिद करजई ने कहा था कि अमेरिका ने तालिबान के साथ शांतिवार्ता शुरू कर दी है। करजई के इस बयान के बाद पहली बार अमेरिका ने भी इसे कबूल किया है। कुछ ही दिनों में रिटायर होने जा रहे रॉबर्ट गेट्स ने कहा कि ये बातचीत संपर्क बढ़ाने के लिए है और किसी भी तरह का ठोस नतीजा निकलने में महीनों लग सकते हैं।